VIDEO : सड़क खोदे गुजरे दो माह, घरों से निकलना मुश्किल
-आरयूआइडीपी ने जवाहर नगर में दो माह पहले खोदी थी सडक़
पाली। शहर में 24 घंटे जलापूर्ति और सीवरेज लाइन खोदने के बाद कार्य इतनी मंथर गति से किया जा रहा है कि लोगों का जीना मुहाल हो गया है। शहर के जवाहर नगर में आरयूआइडीपी की ओर से दो माह से अधिक समय पहले सडक़ खोदी गई थी। जिसे आज तक ठीक नहीं किया गया है। कार्य अभी तक चल रहा है।
अब बरसात के बाद वहां कीचड़ फैल गया है। हालात यह है कि कीचड़ व गड्ढों के कारण लोगों का घर से निकलना मुश्किल हो गया है। इस बरसात में दो फीट तक पानी का भी भराव हो गया था। यहां पड़े गड्ढों में रोजाना गाडिय़ां धंस जाती है। वहां बुधवार को भी एक ट्रक गड्ढे में फंस गया। जिसे बड़ी मुश्किल से क्रेन की सहायता से बाहर निकाला जा सका।
आते है भारी वाहन
क्षेत्रवासियों का कहना है कि रहवासी क्षेत्र में भारी वाहनों की दिन में आवाजाही नहीं होनी चाहिए, लेकिन यहां इस नियम का पालन नहीं किया जा रहा है। खोडिय़ा बालाजी व जवाहर नगर क्षेत्र में भारी वाहन आते है। इससे हादसे की आशंका बनी रहती है।